
LEGO® TERVEZO! 


Gyerekkoromban imádtam LEGO® kockákkal 
játszani. Emlékszem, az első készletem egy 336-os 
Tűzoltóautó volt. Miután a két fiam megszületett, az 
érdeklődésem újra felizzott, és lelkesen építettük 
együtt a LEGO modelleket. A szuperhősös készletek 
a fiaim egyértelmű kedvencei. A tárolónkból 
LEGO szobát varázsoltunk a fiúknak. A feleségem 
véleményét inkább ne kérdezzétek... 


Miután beküldtem a modellt a LEGO Ideas oldalára, 
többen megkérdezték kommentben, milyen az 
épület belseje. Ezen a ponton úgy éreztem, itt a 
lehetőség, hogy kiéljem a kreatív oldalamat, és 
tervezzek valami igazán különlegeset belülre. 
Eszméletlenül jól szórakoztam. Aztán ennek kapcsán 
az is eszembe jutott, hogy az épületnek lehetne 
többféle homlokzata az évszaknak megfelelően: 
téli és nyári. 


Amióta az eszemet tudom, szerettem horgászni. 
Horgásztam a Karib-térségben, mert egy ideig 
ott laktam, és horgásztam Hollandiában is. 
Szóval tekinthetjük úgy is, hogy a horgászat iránti 
érdeklődésem és – építészeti rajzoló lévén – a 
szakmám együtt érvényesül ebben a tervben. 


A modell végül meglehetősen bonyolultnak bizonyult, 
és eltartott egy darabig, míg megterveztem az 
alapházat, majd elvégeztem a változtatásokat. 
Valószínűleg több hónapba is belekerült, mire 
megcsináltam pont olyanra, amilyenre szerettem volna. 


Az ihlet nagyon fontos, de az is fontos volt, hogy 
megtaláljam azt az irányvonalat, ami aztán 
segítséget jelentett a modell kialakításában. Az 
eredeti inspirációt a LEGO karácsonyi házaiból és 
tengerparti faluiból merítettem. Azzal kezdtem, hogy 
vázlatokat készítettem, papíron, azután csináltam 
egy hangulattáblát, amelynek segítségével 
véglegesítettem a részleteket és a színpalettákat. 
A tervemben különösen fontos volt, hogy a megfelelő 
színeket használjam. 


A modellem mindössze hat hét alatt összegyűjtötte 
a 10 000 szavazatot a LEGO Ideas oldalán, nagyon 
izgalmas volt. Hihetetlenül hangulatos volt olvasni a 
kommenteket, és látni, hogy az embereket tényleg 
érdekli a modellem. 


Ha az én tanácsomat kérnék, akik azon gondolkodnak, 
hogy feltöltsék-e az ötletüket, én azt mondanám: 
vágjatok bele! Használjátok a kreativitásotokat, és jó 
szórakozást! Az egyszerűbb modellekre is rengeteg 
szavazat érkezik. Aztán ki tudja, mi lesz a dologból! 


Amikor az ember nekikezd, akkor azért jó móka, mert 
hátha kiválasztják a modelljét, és LEGO készletet 
terveznek belőle. De miután beküldtem az ötletemet 
a platformon keresztül, kiderült, hogy a várakozás, 
a LEGO Ideas közösség többi tagjának kommentjei, 
és az, ahogy az ember rendszeresen visszamegy 
megnézni, hogy áll a modellje, szintén mind nagyon 
izgalmas. Az embernek kedve támad rendszeresen 
visszanézni, mi újság, de közben kíváncsi is vagy, 
milyen menő terveket töltöttek fel a felületre mások. 


Az én dolgom megoldani, hogy a modell megfeleljen 
a LEGO® minőség színvonalának. Időnként elég nagy 
kihívás, mert tiszteletben kell tartanom egy másik 
ember tervét, mégis meg kell változtatnom, hogy 
megfeleljen az irányelveinknek. LEGO tervezőként 
számos szabályt és korlátozást figyelembe kell 
vennem, amelyekkel Robertnek vagy a hozzá hasonló 
rajongó tervezőknek nem kell bajlódnia. Ezek néha 
kis dolgok, például le kell cserélni azokat az elemeket, 
amelyek már nem elérhetőek, néha nagyobbak, 
például meg kell változtatni a méretezést, az építési 
technikát vagy a terv egész részeit. 


Még ha ezekkel a szerkezeti változtatásokkal 
számolunk is, valószínűleg nagyítóval kéne keresni 
a különbségeket a nyertes terv és a tényleges termék 
között. Így aztán nem jelentett számomra különösebb 
nehézséget, amikor meg kellett beszélnünk a 
szükséges változtatásokat Roberttel. 


Igyekeztem nagyon hűen követni az eredeti tervet. 
Hiszen az kapott 10 000 szavazatot, azt várta a 
közönség. Nem akartam sokat változtatni az eredeti 
látványon, és nem is lett volna rá okom. De ami az 
építést illeti, valószínűleg az utolsó elemig felforgattuk 
a dolgot. 


Nagyon jó volt, hogy visszahozhattunk egyes 
elemeket, például a sirályt, és felhasználhattunk 
másokat, például a homárt, amely korábban csak 
más készletekben volt elérhető. Emellett van két 


új nyomatunk és egy új matricaívünk is. Szerintem 
nagyon jól csináltuk, amikor arról döntöttünk, mit 
nyomtatunk és mi lesz matrica – és a modell akkor 
sem sokkal kevésbé tetszetős, ha a matricák nem 
kerülnek fel rá. 


Egész hosszan tartott, mire tökéletesítettük a 
méreteket, hogy a falakat meg lehessen építeni 
kizárólag 1x1-es, 1x2-es és 1x4-es elemek 
felhasználásával. Így egymásba kapcsolódnak, 
ugyanakkor be lehet borítani őket homokzöld 
lapkákkal. Emellett a lapkáknak, amelyek a külső 
falon gerendaként funkcionálnak, ideális esetben 
rögzítik az alattuk levő elemeket is. Sokféleképpen 
meg lehet oldani, de csak egyféleképpen működik 
igazán. 


Ami azt illeti, a név az én javaslatom volt: „Anton 
horgászboltja”. A fiamat hívják így, és bár most még 
csak hét hónapos, egy nap elég idős lesz, hogy 
megépítse a készletet, és akkor érteni fogja a viccet. 


Robert Bontenbal 
Rajongó tervező 


Adam Grabowski 
LEGO tervező 

Tetszik a LEGO® Ideas szett? 


A LEGO Csoport szeretné megismerni a véleményed az új 
termékről, amelyet az imént vásároltál meg. Visszajelzéseddel 
segíted ennek a termékek a jövőbeni fejlesztését. Látogass el ide: 


LEGO.com/productfeedback 


Azzal, hogy kitöltesz egy rövid felmérést, automatikusan 
részt veszel egy sorsolásban, ahol akár egy LEGO díjat 
is nyerhetsz. 


Felhasználási feltételek érvényesek. 


